Ռոբ Ռայներ

**Ռոբերտ Նորմալ «Ռոբ» Ռայներ** (, ծնվ․ ), ամերիկացի դերասան, կինոռեժիսոր, պրոդյուսեր և ակտիվիստ։ Որպես դերասան հայտնի է «Բոլորն ընտանիքում» սերիալով, որպես ռեժիսոր՝ «Մնա ինձ հետ», «Երբ Հարին հանդիպեց Սալիին․․․» և «Մի քանի լավ տղաներ» կինոնկարներով։

## Կենսագրություն
Ռով Ռայները ծնվել է հրեական ընտանիքում։ Նա Էստել Ռայների և Կարլ Ռայների որդին է։ Մեծացել է Նյու Ռոշելեյում, Ուեսչեսթեր, Նյու Յորք։ 13 տարեկանում ընտանիքով տեղափոխվել է Լոս Անջելես, որտեղ Ռիչարդ Դրեյֆուսի, Բոնի Ֆրանկլինի և Ալբերտ Բրուկսի հետ սովորել է Բեվերլի Հիլզի միջնակարգ դպրոցում։ Բարձրագույն ուսումն ավարտել է Լոս Անջելեսի կալիֆոռնյան համալսարանում։ Ռայներն ունի քույր՝ Սիլվիա էնն Ռայները և եղբայր՝ Լուկաս Ռայները։

## Կարիերա
Սցենարիստի կարիերան Ռայները սկսել է 1968 թվականին, գրելով «Սմոթերս եղբայրների կատակերգական երգչախումբը» ֆիլմի սցենարը։ Ավելի ուշ, նա հայտնի դարձավ ռեժիսոր Նորմա Լիրի «Բոլորն ընտանիքում» սիտքոմում խաղացած Մայքլ Սթիվիք և Արչի Բենքերի կերպարներով։ 1971-ից 1976 թվականներին, այն ԱՄՆ-ում ամենահայտնի հեռուստածրագիրն էր։

Սկսած 1980-ական թվականներից, Ռայները հայտնի դարձավ որպես Հոլիվուդյան ստացված ֆիլմերի ռեժիսոր։ Իր աշխատանքներից են «Արքայադուստր-հարսնացուն», «Մնա ինձ հետ» և «Դա Spinal Tap-ն է» կինոկարները։ Նա հաճախակի է համագործակցում ռեժիսորներ Ռոբերտ Լեյթոնի և Քրիստոֆեր Գեսթի հետ։

Ռոբ Ռայները համարվում է Castle Rock Entertainment կինոընկերության ստեղծողներից մեկը, որի համար նա նկարահանեց կոմերիցիոն հաջողություն ունեցած այնպիսի ֆիլմեր, ինչպիսիք են «Երբ Հարրին հանդիպեց Սալիին․․․», «Միզերին» և «Մի քանի լավ տղաներ»-ը։

Ռայները հանդես է եկել նաև որպես դերասան, խաղալով կամեոներ «Մայրիկին գցիր գնացքից», «Չքնողները Սիեթլում», «Փամփուշտներ Բրոդվեյի վրա», «Առաջին կանանց ակումբ», «Հիմնական գույներ», «Դիկի Ռոբերտս․ նախկին երեխա-աստղը» ֆիլմերում և «Ստուդիա 30» հեռուստասերիալում։ 2013 թվականին նկարահանվել է Մարտին Սկորոզեի սև հումորային «Ուոլ Սթրիթի գայլը», կատարելով Լեոնարդո Դի Կապրիոյի կերպարի հոր դերը։

## Անձնական կյանք
1971-ից 1981 թվականներն ամուսնացած էր դերասանուհի, ռեժիսոր և պրոդյուսեր Փեննի Մարշալ հետ։ 1989 թվականին Ռայներն ամուսացավ լուսանկարչուհի Միշել Զինգերի հետ։ Ամուսիններն ունեն երեք երեխա։ 2008 թվականի նախագահական ընտրություններին քվեարկել է Հիլարի Քլինթոնի օգտին։

## Ֆիլմագրություն
### Ռեժիսոր

* 1984 — *Դա Spinal Tap-ն է*
* 1985 — *Համոզված բանը*
* 1986 — *[[Մնա ինձ հետ]]*
* 1987 — *Արքայադուստր-հարսնացուն*
* 1989 — *Երբ Հարրին հանդիպեց Սալիին․․․*
* 1990 — *[[Միզերի (ֆիլմ)|Միզերի]]*
* 1992 — *Մի քանի լավ տղաներ*
* 1994 — *Նորթ*
* 1995 — *[[Ամերիկյան նախագահը]]*
* 1996 — *Միսսիսիփիի ուրվականները*
* 1999 — *Պատմություն մեր մասին*
* 2003 — *[[Ալեքս և Էմմա]]*
* 2005 — *Լուրեր են պտտվում*
* 2007 — *Վերջին գործերի ցուցակը*
* 2010 — *[[Բարև, Ջուլի՛]]*
* 2012 — *[[Բել կղզու կախարդանքը]]*
* 2014 — *Ահա և նա*
* 2015 — *Լինել Չարլին*

## Ծանոթագրություններ

## Արտաքին հղումներ
*
*Rob Reiner Archive of American Television Interview
*American Foundation for Equal Rights
*Parents Action for Children

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի աթեիստներ
Կատեգորիա:Ամերիկացի բլոգերներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հյուգո մրցանակի դափնեկիրներ